„набиране на деца от въоръжени групировки или въоръжени сили в контекста на въоръжения конфликт в Южен Судан“; и като лидер „на всяко едно образувание, включително на всяко едно южносуданско правителство, опозиция, милиция, или друга група, която е участвала или чиито членове са участвали в която и да е от дейностите, описани в параграфи 6 и 7“.
 Допълнителна информация
 Peter Gadet е командващ силите на опозиционната фракция на Суданската народноосвободителна армия (SPLA-IO), участвали в действия, които са разширили конфликта в Южен Судан, включително нарушения на споразумението за прекратяване на враждебните действия (CoHA) от януари 2014 г.
 Водените от Gadet сили нападнаха и превзеха град Kaka, провинция Горен Нил, от Суданската народноосвободителна армия (SPLA) в края на март 2014 г. Впоследствие Gadet беше прехвърлен от провинция Jonglei към Бентиу, където беше определен за военен губернатор на провинция Юнити, за да съдейства на антиправителствените сили в усилията им да мобилизират населението предимно от Bol Nuer. Впоследствие, Gadet е ръководил нападения на SPLA-IO в провинция Юнити. Силите на Gadet са отговорни за нанасяте на щети на частично построена (от руска фирма) нефтена рафинерия в провинция Юнити. Силите на Gadet също така са поели контрол над 30 зони в Tor Abyad и Kilo в нефтените находища на провинция Юнити.
 От средата на април 2014 г., войски на антиправителствените сили с численост 50 000 души, са обградили Malakal в подготовка за нападение над Бентиу. На 15 април 2014 г. силите на Gadet са нападнали и превзели Бентиу, преди впоследствие да загубят контрол над града. Водените от Gadet сили са извършвали нападения срещу цивилни лица, включително жени, през април 2014 г., по време на нападение на Бентиу, включително целенасочени убийства на етническа основа.
 През юни 2014 г., Peter Gadet е издал директива на командващите SPLA-IO за набиране на младежи във всички контролирани от бунтовниците райони.
 От 25—29 октомври 2014 г., силите под командването на Gadet са заобиколили и атакували Бентиу и Rubkona, превземайки за кратко град Бентиу на 29 октомври, преди да се изтеглят.
 На 21 декември 2014 г. Gadet е бил назначен за заместник-началник на щаба, отговарящ за операциите, към SPLA-IO. Вследствие това назначение, силите на SPLA-IO са посочени от Механизма за наблюдение и проверка на IGAD като отговорни за многократни нарушения на CoHA в провинции Юнити, Горен Нил и Джонглей.
 Б. ЮРИДИЧЕСКИ ЛИЦА, ОБРАЗУВАНИЯ И ОРГАНИ“
 